Кийл (град)
Кийл () е пристанищен град в Германия, център на провинция Шлезвиг-Холщайн.

Разположен е в малък залив в югозападната част на Балтийско море. Поради разположението си градът се профилира като корабостроителен център. От морското му пристанище започва Кийлският канал, който има стратегическо значение за града.

Площта на Кийл е 118,65 км², населението – 247 441 души към 31 декември 2016 г., а гъстотата на населението – 2019 д/км². Брутният вътрешен продукт на глава от населението в Кийл е 35 618 €, което е над средното за Германия и 159% спрямо средното за Европейския съюз.

Градът е основан от граф Адолф фон Холщайн между 1233 и 1242 г. Основна туристическа атракция на града е т. нар. Кийлска седмица (Kieler Woche) – ветроходна регата, провеждана традиционно в края на юни. Градът е известен със своя отбор по хандбал на клуб ТХВ Кийл. Там се намира Кийлският университет, открит през 1665 г.

История 
Кийлският фиорд първо е бил заселен от норманите или викингите, които колонизират територията чрез внезапни нападения в течение на много години през техния престой в германските селища. Това се вижда от географията и архитектурата на фиорда.

Основан е от Адолф IV през 1233 г. Кийл, столицата на провинция Холщайн, е член на Лигата на Ханзата от 1284 до 1518 г.

Кийлският университет е открит на 29 септември 1665 г. от Кристиян Алберт. Множество прочути учени, сред които Теодор Момзен и Макс Планк, са учили или преподавали в него.

От 1773 до 1864 г. градът принадлежи на краля на Дания.

Личности 
 Родени в Кийл
 Петър III (1728 – 1762), император на Русия

Други личности, свързани с Кийл
 Теодор Момзен (1817 – 1903), историк, учи право в града през 1838 – 1843

Външни препратки 
 Официален сайт
 Официална страница на Кийлската седмица

Източници 

 
Ханза
Пристанищни градове в Германия
Пристанищни градове на Балтийско море